BTS กำไรโตเกือบ 4 เท่าตัว
BTS โชว์กำไรไตรมาส 1/59 โตเกือบ 4 เท่าตัว โดยเพิ่มขึ้น 363.92% มาที่ 3,016.38 ลบ. จาก 650.20 ลบ. เมื่อปีก่อน สาเหตุมาจากกำไรจากการแลกหุ้น 3,58.51 ลบ.
10 ส.ค. 2558

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS รายงานผลการดำเนินงานไตรมาส 1/59 สิ้นสุดวันที่ 30 มิ.ย. 58 (รวมบริษัทย่อย) มีกำไรสุทธิ  3,016.38 ล้านบาท หรือมีกำไรสุทธิ 0.25511 บาทต่อหุ้น เพิ่มขึ้น 363.92% จากช่วงเดียวกันของปีก่อนที่มีกำไรสุทธิ 650.20 ล้านบาท หรือมีกำไรสุทธิ 0.05457 บาทต่อหุ้น
สาเหตุหลักมาจากการรับรู้กำไรสุทธิ (หลังหักภาษี) จากการขายอสังหาริมทรัพย์ แก่บลจ. ยูซิตี้ จำนวน 2,528.50 ล้านบาท เนื่องบริษัทฯ ได้จำหน่ายหุ้นสามัญทั้งหมดในบริษัทย่อย 2 แห่งในธุรกิจอสังหาริมทรัพย์ ได้แก่ บริษัท BTSA ซึ่งเป็นเจ้าของโรงแรม อีสติน แกรนด์ สาทร กรุงเทพฯ และที่ดินบริเวณถนนพหลโยธิน และบริษัท ก้ามกุ้ง ซึ่งเป็นเจ้าของที่ดินบริเวณถนนพญาไท ให้แก่ บริษัท ยูซิตี้ จำกัด (มหาชน) (บมจ. ยูซิตี้) (ชื่อเดิม: NPARK) เพื่อแลกกับหุ้นสามัญเพิ่มทุนและใบสำคัญแสดงสิทธิของ บมจ. ยูซิตี้ โดยบริษัทจำหน่ายหุ้นสามัญทั้งหมดในราคา 9,404.10 ล้านบาท เพื่อแลกกับหุ้นสามัญทั้งหมด 35.64% ใน บมจ. ยูซิตี้ และใบสำคัญแสดงสิทธิ 